Babelscape/SREDFM huggingface dataset:
Ανν Φόρρεστ

Η Ανν Φόρρεστ (δανικά: "Ann Forrest", 14 Απριλίου 1895 - 25 Οκτωβρίου 1985) ήταν Δανέζα ηθοποιός, που έκανε καριέρα κατά την περίοδο του βουβού κινηματογράφου στο Χόλυγουντ. Γεννήθηκε σε ένα νησί της Δανίας, το Φάνο, ως Άννα Κρόμαν ("Anna Kromann") και ξεκίνησε την υποκριτική της καριέρα το 1915. Μέσα σε μία δεκαετία είχε εμφανιστεί σε 33 ταινίες. Βάσει του συγγραφέα Ρουθ Γουίγκ, της άρεσε να είναι ηθοποιός ρόλων, αλλά λόγω της ομορφιάς της, οι παραγωγοί αργότερα την έβαζαν να παίζει σε πολλά κοινωνικά δράματα. Απεβίωσε στο Σαν Ντιέγκο, της Καλιφόρνιας, σε ηλικία 90 ετών, έχοντας σταματήσει για πολλές δεκαετίες την καριέρα της.
Ρόουζ Κένεντι

Η Ρόουζ Κένεντι ("Rose Elizabeth Fitzgerald Kennedy", 22 Ιουλίου 1890 - 22 Ιανουαρίου 1995) ήταν Αμερικανίδα φεμινίστρια και σοσιαλίστρια καθώς και μητέρα της Οικογένειας Κένεντι. Ήταν πολύ καλά μυημένη στα μυστικά του Ιρλανδικού Καθολικού Δόγματος της Βοστώνης όπου ο πατέρας της, ο Τζον Φιτζέραλντ ήταν Δήμαρχος. Ήταν σύζυγος του Τζόζεφ Πάτρικ Κένεντι ο οποίος ήταν Πρέσβης των ΗΠΑ στο Ηνωμένο Βασίλειο. Η Πρεσβεία των ΗΠΑ στο Ηνωμένο Βασίλειο στεγαζόταν στο χώρο του Δικαστηρίου του Αγίου Δημητρίου. Τρία απ' τα 9 παιδιά που απέκτησε το ζεύγος Κένεντι ήταν ο 35ος Πρόεδρος των ΗΠΑ Τζον Φιτζέραλντ Κένεντι, ο Γερουσιαστής και υποψήφιος για την Προεδρία το 1968 με το Κόμμα των Δημοκρατικών Ρόμπερτ Κένεντι και ο επίσης Γερουσιαστής Τεντ Κένεντι.
Κοινή Ώρα ASEAN

Η Κοινή Ώρα ASEAN (ACT) είναι η πρόταση για την υιοθέτηση χειμερινής ώρας για όλα τα κράτη μέλη της Ένωσης Χωρών της Νοτιοανατολικής Ασίας.

Ορισμένες περιφερειακές επιχειρήσεις έχουν ήδη αρχίσει να υιοθετούν τη φράση "Κοινή Ώρα ASEAN", επίσης, χρησιμοποιώντας τη συντομογραφία ACT σε δελτία τύπου, ανακοινώσεις, καθώς και νομικά έγγραφα.

Οι τέσσερις διαφορετικές ζώνες ώρας που χρησιμοποιείται επί του παρόντος από τις χώρες της ASEAN είναι η UTC+06:30 (Μιανμάρ), η UTC+07:00 (Καμπότζη, Λάος, Ταϊλάνδη, Βιετνάμ, και δυτική Ινδονησία), η UTC+08:00 (Σιγκαπούρη, Μαλαισία, Μπρουνέι, Φιλιππίνες, και κεντρική Ινδονησία), και η UTC+09:00 (ανατολική Ινδονησία).

Η πρόταση θα καθορίσει την UTC+08:00 ως Κεντρική Ώρα ASEAN, βάζοντας τη Μιανμάρ στην UTC+07:00, και αφήνοντας τη λιγότερο πυκνοκατοικημένη ανατολική Ινδονησία στη UTC+09:00. Αυτό θα έχει ως αποτέλεσμα η συντριπτική πλειοψηφία της περιοχής, οι κάτοικοι και η επικράτειά της να χρησιμοποιούν την UTC+08:00—σε συγχρονισμό με την Κίνα, το Χονγκ Κονγκ, το Μακάου, την Ταϊβάν και τη Δυτική Αυστραλία. Τα ανατολικά νησιά της Ινδονησίας θα παραμείνουν στην UTC+09:00—σε συγχρονισμό με τη Νότια Κορέα, την Ιαπωνία, το Παλάου, και το Ανατολικό Τιμόρ.
Γεώργιος Αριστείδου

Ο Γεώργιος Αριστείδου (1892-1990), του Αριστείδη, ήταν Έλληνας δικηγόρος και πολιτικός. Υπηρέτησε ως βουλευτής Φλωρίνης με το Λαϊκό Κόμμα.
Δυτικό Ζωνικό Συμβούλιο

μικρογραφία|352x352εσ|Το Ζωνικό Συμβούλιο Δυτικής Ινδίας είναι σε μωβ
Το Δυτικό Ζωνικό Συμβούλιο είναι διοικητική περιοχή (ζωνικό συμβούλιο) της Ινδίας που αποτελείται από τις πολιτείες Γκόα, Γκουτζαράτ, Μαχαράστρα και τις ενωσιακές επικράτειες του Νταμάν και Ντίου και Ντάντρα και Ναγκάρ Χαβέλι.

Οι πολιτείες έχουν ομαδοποιηθεί σε έξι ζώνες, έχοντας ένα Συμβουλευτικό Συμβούλιο για την προώθηση της συνεργασίας μεταξύ των πολιτείων αυτών. Πέντε Ζωνικά Συμβούλια δημιουργήθηκαν από τον Νόμο Αναδιοργάνωσης των Πολιτειών το 1956.
Επαρχότητα του πραιτωρίου

Η Επαρχότητα του πραιτωρίου ή Υπαρχία (στα λατινικά, praefectura praetorio ) ήταν μια εκτεταμένη διοικητική διαίρεση της ύστερης Ρωμαϊκής Αυτοκρατορίας, ανώτερη σε βαθμό από την Διοίκηση (dioecesis) και την επαρχία (provincia). 

Σύμφωνα με αυτήν την διοικητική διαίρεση η αυτοκρατορία διαιρούνταν σε τέσσερις επαρχότητες των πραιτορίων ή υπαρχίες:
*Υπαρχία Ιλλυρικού (praefectura praetorio per Illyricum) 
*Υπαρχία Ανατολής (praefectura praetorio per Orientem)
*Υπαρχία Ιταλίας, Ιλλυρίας και Αφρικής (praefectura praetorio Italiae, Illyrici et Africae)
*Υπαρχία Γαλλιών (praefectura praetorio Galliarum) 

Οι υπαρχίες ως θεσμός ξεκίνησαν την εποχή του Μέγα Κωνσταντίνου (306-337), φτάνοντας στην τελική τους μορφή το τελευταίο τρίτο του 4ου αιώνα και επιβιώσανε μέχρι τον 7ο αιώνα, όταν οι μεταρρυθμίσεις του Ηρακλείου μείωσαν τη δύναμη τους. Αργότερα, η Ανατολική Ρωμαϊκή Αυτοκρατορία υιοθέτησε νέο διοικητικό σύστημα αυτό των Θεμάτων, ωστόσο στοιχεία αυτού του διοικητικού θεσμού τεκμηριώνονται ότι έχουν επιβιώσει στη Βυζαντινή Αυτοκρατορία μέχρι το πρώτο μισό του 9ου αιώνα.
Κεντρικό Ζωνικό Συμβούλιο

μικρογραφία|352x352εσ|Οι πολιτείες του Κεντρικό Ινδικού Ζωνικού Συμβουλίου είναι με πράσινο
Το Κεντρικό Ζωνικό Συμβούλιο είναι διοικητική περιοχή (ζωνικό συμβούλιο) της Ινδίας που αποτελείται από τις πολιτείεςΤσατίσγκαρ, Μάντια Πραντές, Ούταρ Πραντές, και Ουταράχαντ.

Οι πολιτείες έχουν ομαδοποιηθεί σε έξι ζώνες, έχοντας ένα Συμβουλευτικό Συμβούλιο για την προώθηση της συνεργασίας μεταξύ των πολιτειών αυτών. Πέντε Ζωνικά Συμβούλια δημιουργήθηκαν από τον Νόμο Αναδιοργάνωσης των Πολιτειών το 1956.
Χαϊντεραμπάντ-Καρνατάκα

Το Χαϊντεραμπάντ-Καρνατάκα είναι το όνομα που δίνεται στη βορειοανατολική Καρνάτακα της Ινδίας. Είναι το μέρος του Κράτους του Χαϊντεραμπάντ όπου ομιλούνται τα Κανάντα και κυβερνόταν από Νιζάμ μέχρι το 1948. Μετά τη συγχώνευσή του με την Ινδική ένωση, η περιοχή ήταν μέρος της πολιτείας Χαϊντεραμπάντ μέχρι το 1956. Η περιοχή Χαϊντεραμπάντ-Καρνατάκα/Βορειοανατλική Καρνατάκα περιλαμβάνει τις επαρχίες Μπιντάρ, Γιαντγκίρ, Ραϊτσούρ, Κοπάλ και Γκουλμπάργκα του κράτους του Χαϊντεραμπάντ και την επαρχία Μπελάρι του Μαντράς που ανήκει στην σημερινή πολιτεία Καρνάτακα. Η περιοχή της βορειοανατολικής Καρνάτακα είναι η δεύτερη μεγαλύτερη άγονη περιοχή στην Ινδία.

Η 17η Σεπτεμβρίου 1948 ήταν μια σημαντική ημέρα στην ιστορία του Χαϊντεραμπάντ καθώς η πολιτεία Καρνάτακα συγχωνεύθηκε με την Ινδική Ένωση. Το ιστορικό υπόβαθρο του κινήματος ξεκίνησε με μια νέα εποχή στην Ινδική ιστορία.
Νότιο Ζωνικό Συμβούλιο

μικρογραφία|352x352εσ|Οι πολιτείες του Νότιου Ινδικού Ζωνικού Συμβουλίου είναι με ροζ
Το Νότιο Ζωνικό Συμβούλιο είναι διοικητική περιοχή (ζωνικό συμβούλιο) της Ινδίας που αποτελείται από τις Άντρα Πραντές, Καρνατάκα, Κεράλα, Ποντισέρυ, Ταμίλ Ναντού, και Τελανγκάνα.

Οι νήσοι Ανταμάν και Νικομπάρ και Λακσαντγουίπ δεν είναι μέλη κάποιου Ζωνικού Συμβουλίου. Ωστόσο, είναι προς το παρόν ειδικοί προσκεκλημένοι στο Νότιο Ζωνικό Συμβούλιο.

Οι πολιτείες έχουν ομαδοποιηθεί σε έξι ζώνες, έχοντας ένα Συμβουλευτικό Συμβούλιο για την προώθηση της συνεργασίας μεταξύ των πολιτειών αυτών. Πέντε Ζωνικά Συμβούλια δημιουργήθηκαν από τον Νόμο Αναδιοργάνωσης των Πολιτειών το 1956.
Ανατολικό Ζωνικό Συμβούλιο

μικρογραφία|352x352εσ|Οι πολιτείες του Ανατολικού Ινδικού Ζωνικού Συμβουλίου είναι με μπλε
Το Ανατολικό Ζωνικό Συμβούλιο είναι διοικητική περιοχή (ζωνικό συμβούλιο) της Ινδίας που αποτελείται από τις πολιτείες Μπιχάρ, Τζαρκάντ, Οντίσα, και Δυτική Βεγγάλη.

Οι πολιτείες έχουν ομαδοποιηθεί σε έξι ζώνες, έχοντας ένα Συμβουλευτικό Συμβούλιο για την προώθηση της συνεργασίας μεταξύ των πολιτειών αυτών. Πέντε Ζωνικά Συμβούλια δημιουργήθηκαν από τον Νόμο Αναδιοργάνωσης των Πολιτειών το 1956.
Κ. Νταρμαλίνγκαμ

Ο Κ. Νταρμαλίνγκαμ είναι Ινδός πολιτικός και πρώην Μέλος της Νομοθετικής Συνέλευσης του Ταμίλ Ναντού. Εξελέγη στη νομοθετική συνέλευση του Ταμίλ Ναντού με το κόμμα Άννα Ντραβίντα Μουνέτρα Καζαγκάμ ως υποψήφιος για την εκλογική περιφέρεια Αναϊκούτ στις εκλογές του 1991, όπου πήρε το 57.59% των ψήφων.
Μάθιου Λέκι

O Μάθιου Λέκι ("Mathew Leckie", 4 Φεβρουαρίου 1991) είναι Αυστραλός ποδοσφαιριστής που αγωνίζεται στη Χέρτα Βερολίνου και στην Εθνική Αυστραλίας.
Π. Γκανεσάν

Ο Π. Γκανεσάν είναι Ινδός πολιτικός και μέλος της 14ης Νομοθετικής Συνέλευσης του Ταμίλ Ναντού από την εκλογική περιφέρεια Ουθιραμερούρ. Εκπροσώπησε το κόμμα Πανινδικό Άννα Ντραβίντα Μουνέτρα Καζαγκάμ.

Στις εκλογές του 2016 η εκλογική του περιφέρεια νικήθηκε από τον Κ. Σουντάρ.
Μπόντιλ Ίψεν

Η Μπόντιλ Ίψεν (δανικά: "Bodil Ipsen", 30 Αυγούστου 1889 - 26 Νοεμβρίου 1964) ήταν Δανέζα ηθοποιός και σκηνοθέτις του κινηματογράφου, η οποία θεωρείται μία από τις σημαντικότερες μορφές του δανικού κινηματογράφου. Γεννήθηκε στην Κοπεγχάγη, ως Μπόντιλ Λουίς Γιένσεν Ίψεν, και ξεκίνησε την υποκριτική της καριέρα στο θέατρο και στον βουβό κινηματογράφο. Στον κινηματογράφο του ντεμπούτο της το έκανε το 1920, με την ταινία "Lavinen". Στο θέατρο είχε κάνει ντεμπούτο ήδη από τα τέλη της δεκαετίας του 1910, συμμετέχοντας στην καριέρα της σε πάνω από 200 παραστάσεις.

Ωστόσο, περισσότερη επιρροή στον δανικό κινηματογράφο άσκησε ως σκηνοθέτις, δημιουργώντας μερικά από τα πρώτα δανικά φιλμ νουάρref>Jørholt, Eva, "100 Års Dansk Film", Rosinante, (2001) 445p, pg.130</ref> και ψυχολογικά έργα. Πέρα από το θέατρο και τον κινηματογράφο, είχε συμμετάσχει και σε ραδιοφωνικές και τηλεοπτικές παραγωγές. Απεβίωσε σε ηλικία 75 ετών στη γενέτειρά της. Το 1943, η Ένωση Δανών Κριτικών Κινηματογράφου, δημιουργεί τα βραβεία Bodil, τα οποία έλαβαν το όνομά τους, από την Ίψεν και την Μπόντιλ Κιερ. Η Ίψεν έχει βραβευτεί τρεις φορές από τα συγκεκριμένα βραβεία.
Ίντρις Σαχ

Ο Ίντρις Σαχ (; Παστού: ادريس شاه, ; 16 Ιουνίου 1924 – 23 Νοεμβρίου 1996), γεννηθείς Σαγιέντ Ίντρις Ελ-Χασίμι (Αραβικά: سيد إدريس هاشمي) και με το ψευδώνυμο Αρκόν Νταραούλ, ήταν συγγραφέας και δάσκαλος της Σουφικής παράδοσης ο οποίος έγραψε πάνω απο 35 βιβλία με θέματα που εκτείνονται από την ψυχολογία και την πνευματικότητα ως τα ταξιδιωτικά τετράδια και τις πολιτισμικές σπουδές. 

Γεννήθηκε στην Ινδία, απόγονος οικογένειας Αφγανών ευγενών και μεγάλωσε κυρίως στην Αγγλία. Τα πρώτα του συγγράμματα επικεντρώνονταν στη μαγεία και τη μαγική τέχνη. Το 1960 ίδρυσε τον εκδοτικό οίκο Octagon Press και δημοσίευσε μεταφράσεις Σούφι κλασσικών καθώς και δικά του έργα. Το σημαίνων έργο του Οι Σούφι το οποίο πρωτοεμφανίστηκε το 1964 είχε καλή υποδοχή διεθνώς. Το 1965 ο Σαχ ίδρυσε το Ινστιτούτο για την Πολιτιστική Έρευνα (Institute for Cultural Research), ένα μορφωτικό ίδρυμα με βάση το Λονδίνο, αφιερωμένο στην μελέτη της ανθρώπινης συμπεριφοράς και καλλιέργειας. Ένας παρόμοιος οργανισμός, το Ινστιτούτο για τη Μελέτη της Ανθρώπινης Γνώσης (Institute for the Study of Human Knowledge, ISHK) υπάρχει στις Ηνωμένες Πολιτείες υπό τη διεύθυνση του καθηγητή ψυχολογίας στο Πανεπιστήμιο του Στάνφορντ, Ρόμπερτ Όρνσταϊν, τον οποίο ο Σαχ επιφόρτισε ως βοηθό του στις ΗΠΑ.

Στα γραπτά του ο Σαχ παρουσίασε τον Σουφισμό ως μια οικουμενική μορφή σοφίας η οποία προηγείται του Ισλάμ. Τονίζοντας ότι ο Σουφισμός δεν ήταν στατικός αλλά προσαρμόζόταν πάντα στην εποχή του, το μέρος και τους ανθρώπους, πλαισίωσε τη διδασκαλία του με Δυτικούς ψυχολογικούς όρους. Ο Σαχ έκανε συχνή χρήση παραδοσιακών διδακτικών ιστοριών και παραβολών. Τα κείμενα αυτά περιείχαν πολλαπλά νοηματικά επίπεδα σχεδιασμένα να διεγύρουν την κατανόηση και την περισυλλογή του αναγνώστη. Είναι ίσως πιο γνωστός για τις συλλογές του με ιστορίες του Μουλά Νασρεντίν Χότζα.

Ο Σαχ δέχτηκε κριτική κατά καιρούς απο οριενταλιστές οι οποίοι αμφέβαλαν για τις ικανότητές του και το παρελθόν του. Ο ρόλος του στην διαμάχη γύρω από μια νέα μετάφραση των Ρουμπαγιάτ του Ομάρ Καγιάμ, η οποία δημοσιεύτηκε από τον φίλο του Ρόμπερτ Γκρέιβς και τον αδελφό του Ομάρ Σαχ δέχτηκε ιδιαίτερα σκληρή κριτική. Παρ' όλα αυτά είχε επίσης και πολλούς αξιοσημείωτους υπερασπιστές, με κύρια ανάμεσά τους την Ντόρις Λέσινγκ. Ο Σαχ αναγνωρίστηκε τελικά ως εκπρόσωπος του Σουφισμού στη Δύση και έδωσε διαλέξεις ως προσκεκλημένος καθηγητής σε πολλά δυτικά πανεπιστήμια. Τα έργα του έπαιξαν σημαντικό ρόλο στο να παρουσιάσουν το Σουφισμό ως μια μορφή πνευματικότητας προσεγγίσιμη σε ατομικό επίπεδο και όχι απαραίτητα συνδεδεμένη με οποιαδήποτε συγκεκριμένη θρησκεία.
Σ. Κανίθα Σαμπάθ

Η Σ. Κανίθα Σαμπάθ (γεννήθηκε στις 5 Νοεμβρίου 1965) είναι Ινδή πολιτικός και μέλος της 12ης και 14ης Νομοθετικής Συνέλευσης του Ταμίλ Ναντού από τις εκλογικές περιφέρειες Τιρουπποπούρ και Μαντουραντακάμ, αντίστοιχα, τα οποία προορίζονται για υποψηφίους από τις προγραμματισμένες Κάστες. Εκπροσώπησε το κόμμα Πανινδικό Άννα Ντραβίντα Μουνέτρα Καζαγκάμ.

Οι εκλογές του 2016 είχαν ως αποτέλεσμα την νίκη του Σ. Πουγκαζένθι στην εκλογική της περιφέρεια.

Η Σαμπάθ γεννήθηκε στο Τιρουβαναμαλάι στις 5 Νοεμβρίου 1965. Είναι παντρεμένη και έχει τρία παιδιά.
Queen Elizabeth 2

Το Queen Elizabeth 2, που συχνά αναφέρεται απλώς ως QE2, είναι ένα πλωτό ξενοδοχείο και απομακρυσμένο πλέον υπερωκεάνειο που κατασκευάστηκε για την γραμμή Cunard που λειτουργούσε από την εταιρία Cunard ως διατλαντική γραμμή και κρουαζιερόπλοιο από το 1969 έως το 2008. Από τις 18 Απριλίου 2018 λειτουργεί ως πλωτό ξενοδοχείο στο Ντουμπάι.

Το QE2 σχεδιάστηκε για τη διατλαντική υπηρεσία από το λιμάνι του Σαουθάμπτον του Ηνωμένου Βασιλείου, στη Νέα Υόρκη και πήρε το όνομά του από το παλαιότερο RMS Queen Elizabeth της Cunard. Έχει διατελέσει ως η ναυαρχίδα της γραμμής από το 1969 μέχρι να το διαδεχθεί το RMS Queen Mary 2 το 2004. Σχεδιάστηκε στην τότε έδρα της Cunard και τα περιφερειακά της γραφεία, στο Λίβερπουλ και το Σαουθάμπτον αντίστοιχα και κατασκευάστηκε στην Clydebank της Σκωτίας. Το QE2 θεωρήθηκε το τελευταίο από τα μεγάλα υπερατλαντικά υπερωκεάνεια μέχρι να τεθεί σε λειτουργία το Queen Mary 2.

Το QE2 ήταν επίσης το τελευταίο ατμοπλοϊκό πετρελαίου σκάφος που διέσχιζε τον Ατλαντικό στην προγραμματισμένη υπηρεσία τακτικών γραμμών μέχρι την ανακατασκευή του με ένα σύγχρονο κινητήρα ντίζελ το 1986/1987. Κατά τη διάρκεια σχεδόν σαράντα ετών υπηρεσίας, το QE2 πραγματοποίησε τακτικές κρουαζιέρες στον κόσμο και αργότερα λειτούργησε κυρίως ως κρουαζιερόπλοιο, ξεκινώντας από το Σαουθάμπτον της Αγγλίας. Το QE2 ποτέ δεν πραγματοποίησε εβδομαδιαία διατλαντική υπηρεσία express στη Νέα Υόρκη. Ωστόσο, συνέχισε την παράδοση Cunard των τακτικών προγραμματισμένων διατλαντικών διαβάσεων κάθε χρόνο της υπηρεσίας του. Το QE2 δεν έλαβε ποτέ το πρόθεμα RMS (Royal Mail Ship) και αντί αυτού είχε τα SS (Steamship) και αργότερα MV (Motor vessel) ή MS (Motor ship) προθέματα σε επίσημα έγγραφα.

Το QE2 αποσύρθηκε από την υπηρεσία Cunard στις 27 Νοεμβρίου 2008. Είχε αποκτηθεί από τον ιδιωτικό επενδυτικό όμιλο Dubai World, ο οποίος σχεδίαζε να αρχίσει τη μετατροπή του σκάφους σε πλωτό ξενοδοχείο με 500 δωμάτια στο Palm Jumeirah του Ντουμπάι. Εντούτοις, η οικονομική κρίση του 2008 παρενέβη και το πλοίο εγκαταστάθηκε στο Dubai Drydocks και αργότερα στο Port Rashid. Τα μεταγενέστερα σχέδια μετατροπής ανακοινώθηκαν από το Istithmar το 2012 και από τον Όμιλο Oceanic το 2013, αλλά και τα δύο σταμάτησαν. Τον Νοέμβριο του 2015 αναφέρθηκε από τον πρόεδρο του DP World Ahmed Sultan Bin Sulayem ότι το QE2 δεν θα διαλυθεί και τον Μάρτιο του 2017, μια κατασκευαστική εταιρεία που εδρεύει στο Ντουμπάι ανακοίνωσε ότι είχε αναλάβει τη σύμβαση ανακαίνισης του πλοίου. Το ανακαινισμένο QE2 άνοιξε στους επισκέπτες στις 18 Απριλίου 2018, με ένα μερικό άνοιγμα, με μειωμένες τιμές και μόνο πέντε από τα προγραμματισμένα 13 εστιατόρια και μπαρ που ολοκληρώθηκαν. . Το πλήρες άνοιγμα έχει οριστεί για τον Οκτώβριο του 2018.
Ελισαίος Γιαννίδης

Ο Ελισαίος Γιαννίδης (Νηχώρι, Κωνσταντινούπολη, 1865 - Αθήνα, 1942) ήταν Έλληνας γεωπόνος, φυσικός, χημικός, φιλόλογος, μαθηματικός και μουσικολόγος. Το πραγματικό του όνομα ήταν Σταμάτιος Σταματιάδης, και ήταν ένας από τους πρωτεργάτες του δημοτικισμού.
Κ. Μαχέντραν

Ο Κ. Μαχέντραν είναι Ινδός πολιτικός και εν ενεργεία Μέλος της Νομοθετικής Συνέλευσης του Ταμίλ Ναντού. Εξελέγη στη νομοθετική συνέλευση του Ταμίλ Ναντού από την εκλογική περιφέρεια Περαμπούρ ως υποψήφιος του Κομμουνιστικού Κόμματος Ινδίας (Μαρξιστικό) στις εκλογές του 2001 και του 2006.
Π. Τσεντούρ Παντιάν

Ο Π. Τσεντούρ Παντιάν (3 Απριλίου 1951 – 11 Ιουλίου 2015) ήταν Ινδός πολιτικός και μέλος της 14ης Νομοθετικής Συνέλευσης του Ταμίλ Ναντού από την εκλογική περιφέρεια Κανταγιαναλούρ. Εκπροσώπησε το κόμμα Πανινδικό Άννα Ντραβίντα Μουνέτρα Καζαγκάμ. 

Ο Παντιάν γεννήθηκε στο Σενγκοτάι στις 3 Απριλίου 1951. Διετέλεσε αντιπρόεδρος στο δήμο Κανταγιαναλούρ μεταξύ του 1996 και του 2001, έχοντας διατελέσει μέλος από το 1986. Κέρδισε στην εκλογική περιφέρεια του Κανταναγιαλούρ, κατά τις εκλογές του 2011, όταν νίκησε το τότε μέλος για το Ινδικό Εθνικό Κογκρέσο, Σ. Πίτερ Αλφόνς. Εκεί ο Παντιάν έλαβε 80.794 ψήφους και ο Αλφόνς ήταν δεύτερος με 64.708. Στις 27 Φεβρουαρίου 2013, παραιτήθηκε από τη θέση του ως Υπουργός Χάντι και Βιομηχανίας Χωριών, όταν διορίστηκε Υπουργός Τουρισμού από την Τζαγιαλαλιθάα, τον Επικεφαλής Υπουργό. Σταμάτησε να είναι υπουργός Τουρισμού στις 18 Ιουνίου 2013.

Ο Παντιάν δεν είχε κάποιο υπουργικό γραφείο την ώρα του θανάτου του, στις 11 Ιουλίου 2015, σε ηλικία 64 ετών. Τότε ήταν σοβαρά άρρωστος με καρδιακά προβλήματα, τον Ιανουάριο του ίδιου έτους και ήταν Υπουργός Ινδουιστικών Θρησκευτικών και Φιλανθρωπικών Δωρεών. Το υπουργικό χαρτοφυλάκιό του περάστηκε στον Ρ. Καμαράτζ εκείνη την ώρα, αλλά παρέμεινε υπουργός άνευ χαρτοφυλακίου στην κυβέρνηση με επικεφαλής τον Ο. Πανιρσελβάμ. Έπαψε να είναι υπουργός ήταν η Τζαγιαλαλιθάα επέστρεψε ως Επικεφαλής Υπουργός.

Ο Παντιάν ήταν παντρεμένος και είχε αποκτήσει τρία παιδιά.
Τζον Όμπι Μίκελ

Ο Τζον Όμπι Μίκελ ("John Obi Mikel", 22 Απριλίου 1987) είναι Νιγηριανός ποδοσφαιριστής που αγωνίζεται ως μέσος στην Τιεντζίν Τεντά και στην Εθνική Νιγηρίας.
Κάσπερ Σμάιχελ

Ο Κάσπερ Σμάιχελ ("Kasper Schmeichel", 5 Νοεμβρίου 1986) είναι Δανός ποδοσφαιριστής που αγωνίζεται στη Λέστερ και στην Εθνική Δανίας στη θέση του τερματοφύλακα.

Είναι γιος του παλαίμαχου ποδοσφαιριστή Πέτερ Σμάιχελ.
Γκάρι Κέιχιλ

O Γκάρι Κέιχιλ ("Gary Cahill", 19 Δεκεμβρίου 1985) είναι Άγγλος ποδοσφαιριστής που αγωνίζεται ως αμυντικός στην Κρισταλ Παλας και στην Εθνική Αγγλίας.
Κυβέρνηση του Τσατίσγκαρ

Η Κυβέρνηση του Τσατίσγκαρ, επίσης γνωστή ως η πολιτειακή Κυβέρνηση του Τσατίσγκαρ, ή σε τοπικό επίπεδο, ως Πολιτειακή Κυβέρνηση, είναι η ανώτατη διοικητική αρχή της Ινδικής πολιτείας Τσατίσγκαρ και των 27 επαρχιών της. Αποτελείται από τον εκτελεστικό, με επικεφαλής τον Κυβερνήτη του Τσατίσγκαρ, ένα δικαστικό και νομοθετικό κλάδο.

Όπως και άλλες πολιτείες στην Ινδία, ο αρχηγός της πολιτείας του Τσατίσγκαρ είναι ο Κυβερνήτης, που διορίζεται από τον Πρόεδρο της Ινδίας με τη συμβουλή της Κεντρικής κυβέρνησης. Η θέση είναι σε μεγάλο βαθμό εθιμοτυπική. Ο Επικεφαλής Υπουργός είναι ο επικεφαλής της κυβέρνησης και είναι επιφορτισμένος με την εκτελεστική εξουσία. Το Ραϊπούρ είναι η πρωτεύουσα του Τσατίσγκαρ, και έδρα του Τσατίσγκαρ Βιντάν Σαμπχά (Νομοθετική Συνέλευση) και της γραμματείας. Το Ανώτατο Δικαστήριο του Τσατίσγκαρ, που εδρεύει στο Μπιλασπούρ, έχει δικαιοδοσία σε ολόκληρη την πολιτεία.

Η Νομοθετική Συνέλευση του Τσατίσγκαρ είναι κοινοβουλευτική, που αποτελείται από 91 Μέλη της Νομοθετικής Συνέλευσης (90 εκλεγμένα και ένας προτεινόμενος). Η θητεία είναι 5 έτη, εκτός αν διαλυθεί νωρίτερα.
Υπήνεμες Αντίλλες

right|thumb|350px|Υπήνεμες Αντίλλες

Οι Υπήνεμες Αντίλλες (αγγλικά: "Leeward Antilles", ολλανδικά: Benedenwindse Eilanden) είναι μια ομάδα νησιών στην Καραϊβική και συγκεκριμένα, τα νότια νησιά των Μικρών Αντιλλών. Βρίσκονται νοτιοανατολικά της Καραϊβικής Θάλασσας και βόρεια της ακτής της Βενεζουέλας. Οι Υπήνεμες Αντίλλες δεν πρέπει να συγχέονται με τις Υπήνεμες Νήσους στα βορειοανατολικά.

Οι Υπήνεμες Αντίλλες σε μεγάλο βαθμό στερούνται ηφαιστειακής δραστηριότητας, το τόξο των Υπήνεμων Αντιλλών βρίσκεται κατά μήκος του παραμορφωμένου νότιου άκρου της πλάκας της Καραϊβικής και σχηματίστηκε από την υποχώρηση της πλάκας κάτω από τη νοτιοαμερικανική πλάκα. Πρόσφατες μελέτες δείχνουν ότι οι Υπήνεμες Αντίλλες προσκρούουν στη Νότια Αμερική.
Ντεμίρ Χισάρ

Το Ντεμίρ Χισάρ (, ελληνικά: Σιδηρόκαστρο) (πρώην Μουργκάσεβο (μέχρι το 1946)) είναι πόλη στη Βόρεια Μακεδονία. Είναι η έδρα του Δήμου Ντεμίρ Χισάρ. Αυτός ο μικρός οικισμός έχει απόλυτη πλειοψηφία Σλαβομακεδόνων. Το όνομα της πόλης μεταφράζεται ως "Σιδηρόκαστρο" και στα τουρκικά και χρονολογείται από τη στιγμή που η Βόρεια Μακεδονία κυβερνήθηκε από την Οθωμανική Αυτοκρατορία.
Νικολάς Οταμέντι

Ο Νικολάς Οταμέντι ("Nicolás Otamendi", 12 Φεβρουαρίου 1991) είναι Αργεντινός ποδοσφαιριστής που αγωνίζεται στη Μπενφίκα και στην Εθνική Αργεντινής στη θέση του αμυντικού.
Έλενα Τορνικίδου

Η Έλενα Τορνικίδου (γεννήθηκε στις 27 Μαΐου 1965) είναι πρώην καλαθοσφαιρίστρια από το Ουζμπεκιστάν ελληνικής καταγωγής που αγωνίστηκε στους Ολυμπιακούς Αγώνες του 1992. Έπαιξε για τους Ντιτρόιτ Σοκ του WNBA (WNBA), από το 1999 έως το 2001.
Νικόλαος Ρωκ - Μελάς

Ο Νικόλαος Ρωκ - Μελάς (1937 - 2015) ήταν έμπορος παλαιών αντικειμένων και συλλέκτης.
Νοβαλουκόμλ

Το Νοβαλουκόμλ (λευκορωσικά: Но́валуко́мль, ρωσικά: Новолукомль, "Novolukoml", πολωνικά: Nowołukoml) είναι πόλη στην επαρχία Τσάσνικι, στην περιφέρεια Βιτσέμπσκ στη Λευκορωσία κατά μήκος της λίμνης Λουκόμλ. Ο σταθμός ηλεκτρικής ενέργειας Λουκόμλ βρίσκεται στην πόλη.
Έλληνες στο Ουζμπεκιστάν

Υπάρχουν περίπου 9.000 Έλληνες στο Ουζμπεκιστάν. Η κοινότητα αποτελείται από Έλληνες από τη Ρωσία που εκτοπίστηκαν με τη βία από τη χώρα αυτή προς το Ουζμπεκιστάν στη δεκαετία του 1940, και πολιτικοί πρόσφυγες από την Ελλάδα. Περίπου 30.000 Έλληνες ζούσαν στη χώρα πριν από τον δεύτερο Παγκόσμιο Πόλεμο και έφθασαν επιπλέον 11.000 άτομα μετά τον Ελληνικό Εμφύλιο Πόλεμο. Οι αριθμοί τους έχουν μειωθεί από το υψηλό των περίπου 40.000 στη δεκαετία του 1960. Ο κύριος λόγος είναι η μετανάστευση προς την Ελλάδα μετά το τέλος του Ψυχρού Πολέμου, όταν οι νόμοι επέτρεψαν την επιστροφή όλων των εθνοτικών Ελλήνων που είχαν εξοριστεί για πολιτικούς λόγους μετά τον ελληνικό Εμφύλιο Πόλεμο. Η μεγαλύτερη ελληνική κοινότητα της χώρας είναι η πρωτεύουσα, η Τασκένδη, όπου οι περισσότεροι από τους Έλληνες πολιτικούς πρόσφυγες μεταφέρθηκαν από τις Σοβιετικές αρχές. Στην αρχαιότητα το νότιο μέρος της χώρας αποτέλεσε μέρος της Αυτοκρατορίας των Σελευκιδών, αλλά οι λίγες ελληνικές κοινότητες που υπήρχαν έχουν από τότε αφομοιωθεί.

Η πιο σημαντική οργάνωση που εκπροσωπεί τους εθνοτικούς Έλληνες είναι ο Ελληνικός Πολιτιστικός Σύλλογος της Τασκένδης. Οι δραστηριότητες του οργανισμού περιλαμβάνουν την διδασκαλία της ελληνικής γλώσσας (19 τάξεις με 571 μαθητές συνολικά και επίσης προσφέρει μαθήματα για ενήλικες) και τη διδασκαλία ελληνικών χορών και μουσικής.
Μιγκέλ Άνχελ Γκερέρο

Ο Μιγκέλ Άνχελ Γκερέρο Μαρτίν (ισπανικά: "Miguel Ángel Guerrero Martín", γενν. στις 12 Ιουλίου 1990) είναι Ισπανός επαγγελματίας ποδοσφαιριστής, ο οποίος αγωνίζεται ως επιθετικός για την ΚΝ Λεγανές, με δανεισμό από τον Ολυμπιακό.
Ελληνο-Περουβιανές σχέσεις

Οι Ελληνο-Περουβιανές σχέσεις αναφέρονται στις σχέσεις μεταξύ της Ελλάδας και του Περού. Και οι δύο χώρες συνήψαν διπλωματικές σχέσεις στις 5 Δεκεμβρίου 1965. Η Ελλάδα εκπροσωπούτανστο Περού από την πρεσβεία της στη Βραζιλία μέχρι το 1992, όταν άνοιξε η πρεσβεία στη Λίμα. Περίπου 150-350 άτομα ελληνικής καταγωγής ζουν στο Περού, συμπεριλαμβανομένου του Βλαντιμίρο Μοντεσίνος, επικεφαλής της υπηρεσίας πληροφοριών της χώρας, της Εθνικής Υπηρεσίας Πληροφοριών υπό τον Αλμπέρτο Φουχιμόρι. Από το 1987, το Περού διατηρεί πρεσβεία στην Αθήνα.
Παστάβι

Το Παστάβι (λευκορωσικά: Паставы, λιθουανικά: Pastovys, ρωσικά: Поставы, πολωνικά: Postawy) είναι πόλη στη περιφέρεια Βιτσέμπσκ της Λευκορωσίας, διοικητικό κέντρο της επαρχίας Παστάβι. Το 2010 η πόλη είχε πληθυσμό 19.800 κατοίκων.
Ηπειρωτικός βάτραχος

Ο Ηπειρωτικός βάτραχος, "Pelophylax epeiroticus" (Schneider, Sofianidou and Kyriakopoulou-Sklavounou, 1984) είναι ένα είδος βατράχου της οικογένειας Ranidae. Απαντάται στη Δυτική Ελλάδα και την Κέρκυρα, καθώς και στη Ν. Αλβανία.
Hotel Kazakhstan

Το Hotel Kazakhstan (, ) είναι το τρίτο υψηλότερο κτίριο στην πόλη του Αλμάτι στο Καζακστάν. Έχει ύψος 102 μέτρων, με 26 ορόφους. Βρίσκεται στο νότιο κέντρο του Αλμάτι. Αυτό το ξενοδοχείο βρίσκεται στην Λεωφόρο Ντοστίκ, ένα μεγάλο δρόμο στο ανατολικό τμήμα της πόλης που εκτείνεται σε όλη τη διαδρομή από το Μεντέο στο πάρκο Πανφίλοφ στο βόρειο τμήμα της πόλης.

Το κτίριο ανεγέρθηκε το 1977. Είναι κατασκευασμένο για να αντέχει σε σεισμό 9,0 βαθμών της κλίμακας Ρίχτερ. Είναι ένα διάσημο ορόσημο για όλη την Αλμάτι και χρησιμεύει ως ένα σύμβολο της πόλης. Είναι, επίσης, το όγδοο ψηλότερο κτίριο σε όλο το Καζακστάν.
Λούκας Τορέιρα

Ο Λούκας Τορέιρα ("Lucas Torreira", 11 Φεβρουαρίου 1996) είναι Ουρουγουανός ποδοσφαιριστής που αγωνίζεται στην Άρσεναλ και στην Εθνική Ουρουγουάης στη θέση του μέσου.
Τσάσνικι

Το Τσάσνικι (λευκορωσικά: Чашнікі, Čašniki, ρωσικά: Чáшники, πολωνικά: Czaśniki, λιθουανικά: Čašnikai) είναι μια πόλη στη Περιφέρεια Βιτσέμπσκ στη Λευκορωσία, γνωστό για τη Μάχη του Τσάσνικι που έλαβε χώρα κατά τη διάρκεια της γαλλικής εισβολής στη Ρωσία (1812). Έχει πληθυσμό 8.752 κατοίκων (2017).
Παγκόσμιο Κύπελλο Ποδοσφαίρου 1942

Το Παγκόσμιο Κύπελλο Ποδοσφαίρου 1942 ήταν το πρώτο απ' τα δύο Παγκόσμια Κύπελλα της FIFA των οποίων η διεξαγωγή ματαιώθηκε εξ' αιτίας του Β΄ Παγκοσμίου Πολέμου. Επρόκειτο να ξεκινήσει στις 12 Ιουνίου και να λήξει στις 5 Ιουλίου του 1942.
Εν Ψυχρώ

Το Εν Ψυχρώ - η ακριβής καταγραφή μιας πολλαπλής δολοφονίας και των συνεπειών της (αγγλικός τίτλος In cold blood: ) είναι μυθιστορηματική ανάπλαση ενός εγκλήματος που έλαβε χώρα στην Αμερική το 1959 από τον αμερικανό συγγραφέα και δημοσιογράφο Τρούμαν Καπότε. Το βιβλίο που εκδόθηκε τον Ιανουάριο του 1966 από τον εκδοτικό οίκο "Random House", έγινε γρήγορα best-seller, και παραμένει ακόμα το δεύτερο πιο δημοφιλές βιβλίο "βασισμένο σε πραγματικά γεγονότα".
Σύμφωνα με την επικρατούσα άποψη, ο Τρούμαν Καπότε ανέλαβε να καλύψει για λογαριασμό του περιοδικού «New Yorker» τα συμβάντα που έγιναν στην κωμόπολη Χόλκομπ του Κάνσας, στις 15 Νοεμβρίου του 1959. Αυτήν την ημέρα, βρέθηκαν δολοφονημένοι μέσα στο σπίτι τους τέσσερα άτομα, τα μέλη της οικογένειας των Κλάτερ, φιλήσυχων, ευυπόληπτων και ευκατάστατων κατοίκων του Χόλκομπ. Ο Καπότε πήγε επί τόπου και έκατσε αρκετούς μήνες, συνομίλησε με τους κατοίκους και όταν ανακαλύφθηκαν οι ένοχοι, μίλησε πολλές ώρες και μαζί τους.. Συνενώνοντας το λογοτεχνικό του ταλέντο με την δημοσιογραφική έρευνα ο Καπότε δημιούργησε - πρώτη φορά - το ιδιαίτερα δημοφιλές είδος, που στα αγγλικά περιγράφεται ως "non fiction novel".

Στην ελληνική γλώσσα πρωτο-εκδόθηκε το 1969 σε μετάφραση της Λένας Δοκίδου από τις εκδόσεις "Ζαχαρόπουλος Σ. Ι." (.
Ακολούθησε το 2006 η μετάφραση του Μιχάλη Μακρόπουλου για τις εκδόσεις "Καστανιώτης", (), και η μετάφραση του Αύγουστου Κορτώ για τις εκδόσεις "Πατάκης", 2017, ()
Έκθεση Βιβλίου Εκουσέι

Η Έκθεση Βιβλίου Εκουσέι ή Αμάρ Εκουσέ Γκράνθα Μελά (βεγγαλικά: অমর একুশে গ্রন্থ মেলা, "Amar Ekushe Grantha Melā", Έκθεση Βιβλίου των Αθανάτων της 21ης [Φεβρουαρίου] βεγγαλική προφορά: ɔmɔr ekuʃe grɔnt̪ʰɔ mæla), γνωστό ως Εκουσέι Μπόι Μελά (βεγγαλικά: একুশে বই মেলা, βεγγαλική προφορά: ekuʃe bɔi mæla) είναι εθνική έκθεση βιβλίου στο Μπαγκλαντές. Διοργανώνεται κάθε χρόνο από τη Βεγγαλική Ακαδημία και πραγματοποιείται για ολόκληρο το μήνα του Φεβρουάριου στη Ντάκα. Η εκδήλωση αυτή είναι αφιερωμένη στους μάρτυρες, που πέθαναν στις 21 Φεβρουαρίου 1952, σε μια διαδήλωση με αίτημα την καθιέρωση των Βεγγαλικών ως μία από τις κρατικές γλώσσες του πρώην Ανατολικού Πακιστάν.
δεξιά|μικρογραφία|Το κατάστημα του οίκου Μουκταντάρα στην Έκθεση Βιβλίου Εκουσέι
Έεμι Τερβαπόρττι

Ο Έεμι Τερβαπόρττι (φινλανδικά: "Eemi Tervaportti", 26 Ιουλίου 1989) είναι Φινλανδός πετοσφαιριστής, που αγωνίζεται στην Εθνική Φινλανδίας και στον Ολυμπιακό Πειραιώς, ως πασαδόρος. Βρίσκεται στα 1.93. Ο Τερβαπόρτι, ξεκίνησε να αγωνίζεται σε ομάδες το 2006, ενώ είναι διεθνής από το 2010, συμμετέχοντας με την Εθνική του και στο Παγκόσμιο Πρωτάθλημα Βόλλεϋ, του 2014, στην Πολωνία.
Ελληνικός βάτραχος

Ο Ελληνικός βάτραχος, "Rana graeca" Boulenger, 1891 είναι ένα είδος βατράχου της οικογένειας Ranidae. Η γεωγραφική κατανομή του είδους περιλαμβάνει τη Βαλκανική χερσόνησο, συγκεκριμένα απαντάται στη Βοσνία Ερζεγοβίνη, τη Σερβία, το Μαυροβούνιο, τη Βόρεια Μακεδονία, την Αλβανία, τη Βουλγαρία και την Ελλάδα. Στην Ελλάδα συναντάται στο μεγαλύτερο μέρος της ηπειρωτικής Ελλάδας, την Πελοπόννησο, την Εύβοια και τη Θάσο.
Μπιρ Σαλάχ

Το Μπιρ Σαλάχ (αραβικά: "بئر صالح", γαλλικά: "Bir Salah") είναι πόλη η οποία βρίσκεται στα ανατολικά της Τυνησίας, εντός του Κυβερνείου του Σφαξ, μεταξύ του Ελ Τζεμ και της Ελ Χενσά. Το 2004 είχε πληθυσμό της τάξεως των κατοίκων.

Είναι γνωστό για τους ελαιώνες και το λάδι του, καθώς και τον σημαντικό αριθμό κρεοπωλείων του, τα οποία εκτείνονται κατά μήκος της RN1.

Χάρη στις προσπάθειες διεθνούς συνεταιριστικής δράσης, η πόλη διαθέτει βιβλιοθήκη.
Βασιλιέβιτσι

Το Βασιλιέβιτσι (λευκορωσικά: Васілевічы, λευκορωσική προφορά: vasʲiˈlʲevʲitʂɨ, ρωσικά: Василевичи "Vasilevichi", πολωνικά: Wasilewicze) είναι μια πόλη στην Περιφέρεια Χόμελ στην Λευκορωσία.
Μπούντα-Κασάλιοβα

Η Μπούντα-Κασάλιοβα (Λευκορωσικά: Буда-Кашалёва, Ρωσικά: Буда-Кошелёво) είναι πόλη στην Περιφέρεια Χόμελ στη Λευκορωσία. Σύμφωνα με εκτίμηση του 2005, η πόλη έχει πληθυσμό 8.800 κατοίκων.

Αναφέρθηκε για πρώτη φορά στα χρονικά το πρώτο εξάμηνο του 1824 ως το χωριό Μπούντα του κυβερνείου Μόγκιλεφ. Την δεκαετία του 1890, ο πληθυσμός της πόλης ήταν 500 άτομα.
Ελ Μουρούτζ

Το Ελ Μουρούτζ (αραβικά: المروج) είναι πόλη και κοινότητα στη νότια προάστια της Τύνιδας στο Κυβερνείο Μπιν Αρούς στη Τυνησία. Έγινε κοινότητα το 1991. Είχε 104.538 κατοίκους το 2014, καθιστώντας την πιο πυκνοκατοικημένη κοινότητα στο Κυβερνείο Μπιν Αρούς.
Στράντζα

Η Στράντζα (βουλγαρικά: Странджа, τουρκικά: Istranca ή Yıldız) είναι ορεινός όγκος στη νοτιοανατολική Βουλγαρία και το ευρωπαϊκό τμήμα της Τουρκίας. Βρίσκεται στο νοτιοανατολικό τμήμα των Βαλκανίων ανάμεσα στις πεδιάδες της Θράκης στα δυτικά, τις πεδιάδες κοντά στο Μπουργκάς στα βόρεια και τη Μαύρη Θάλασσα στα ανατολικά. Η υψηλότερη κορυφή είναι η Μαχιάδα (1.031 μ.) στην Τουρκία, ενώ το υψηλότερο σημείο της βουλγαρικής επικράτειας είναι το Γκολιάμο Γκράντιστε (710 μ.). Η συνολική έκταση είναι περίπου 10.000 τ.χλμ.

Το όνομα του ορεινού όγκου προέρχεται, κατά τους ισχυρισμούς, από το Ιστράντζα (Istranca), την παλαιότερη ονομασία του δήμου Μπινκιλίτς στην περιοχή Μέτραι, στην επαρχία Κωνσταντινούπολης.
Ζιτκαβίτσι

Το Ζιτκαβίτσι (λευκορωσικά: Жыткавічы, ρωσικά: Житковичи "Zhitkovichi", πολωνικά: Żydkowicze) είναι μια πόλη στην Περιφέρεια Χόμελ της Λευκορωσίας. Επίσης, είναι το διοικητικό κέντρο της επαρχίας Ζιτκαβίτσι. Ο πληθυσμός της είναι κοντά στα 16.600 άτομα.
Εζζάχρα

Η Εζζάχρα (αραβικά: الزهراء) είναι παραλιακή πόλη στα προάστια της Τύνιδας, ευρισκόμενη νότια της πρωτεύουσας.
Η Εζζάχρα οριοθετείται από τη Μεσόγειο Θάλασσα και τους δήμους Ραντές, Χαμμάμ Λιφ και Ελ-Μπου Μχελ Μπασατίν.
Υπάγεται διοικητικά στο κυβερνείο του Μπιν Αρούς, είναι η έδρα μιας αντιπροσωπείας και του δήμου 31.792 κατοίκων (το 2014), ενώ η ίδια η πόλη έχει πληθυσμό 6.000 κατοίκων. Άλλες πόλεις είναι συναθροισμένες (σιτέ ελ Χαμπίμπ, 18 Ιανουαρίου και Μπορτζ Ελ-Λουζίρ).
Ο δήμος ιδρύθηκε στις 18 Σεπτεμβρίου 1909, κατά τη διάρκεια της αποικιακής περιόδου, υπό το όνομα Σαιν-Ζερμαίν και στη συνέχεια ονομάστηκε Εζζάχρα στην ανεξαρτησία της Τυνησίας προς τιμήν του εθνικού μαχητή Λαζάρ Τσράιτι (1919-1962). Το Σαιν-Ζερμαίν έγινε γνωστό από τα έργα του Πάουλ Κλέε τα οποία δημιουργήθηκαν το 1915.
Η Εζζάχρα διοργανώνει ένα φεστιβάλ θεάτρου κάθε καλοκαίρι. Έχει επίσης ένα σύλλογο μπάσκετ (Σπορτς Εζζάχρα), ένας από τους καλύτερους στην Τυνησία. .
Ναρόβλια

Η Ναρόβλια (λευκορωσικά: Нароўля, ρωσικά: Наровля, πολωνικά: Narowla) είναι μια πόλη στην Περιφέρεια Χόμελ της Λευκορωσίας. Ο πληθυσμός της είναι 8.329 άτομα, σύμφωνα με στοιχεία του 2005. Το 1986, η πόλη γνώρισε έντονη ραδιενεργή ακτινοβολία από το ατύχημα του Τσερνομπίλ. Σήμερα βρίσκεται στα σύνορα του Κρατικού Ραδιοοικολογικού Καταφυγίου Πολέσιε.
Σμαλιαβίτσι

Το Σμαλιαβίτσι (λευκορωσικά: Смалявічы Smalavičy, ρωσικά: Смолевичи, "Smolevichi", γίντις: סמאלביטש, "Smalevich", πολωνικά: Smolewicze, λιθουανικά: Smaliavičai) είναι μια πόλη στην περιφέρεια Μινσκ της Λευκορωσίας. Είναι πρωτεύουσα της επαρχίας Σμαλιαβίτσι. Βρίσκεται δίπλα στον ποταμό Πλίτσα. Έχει πληθυσμό 16.594 κατοίκων σύμφωνα με στοιχεία του 2017.
Τσεφαλού

Η Τσεφαλού (ιταλ. "Cefalù", σικελ. "Cifalù", ελλην. "Κεφαλοίδιον" ή "Κεφαλοιδίς", λατιν. "Cephaloedium" ή "Cephaloedis") είναι μια μικρή πόλη και δήμος στην Επαρχία του Παλέρμο, στη βόρεια ακτή της Σικελίας στην Τυρρηνική θάλασσα. Η πόλη έχει 13.777 κατοίκους (απογραφή του 2007) και αποτελεί δημοφιλή τουριστικό προορισμό.
Εδμόνδος, κόμης του Ράτλαντ

Ο Εδμόνδος, κόμης του Ράτλαντ ("Edmund, Earl of Rutland", 17 Μαΐου 1443 - 30 Δεκεμβρίου 1460) ήταν πέμπτο παιδί και δεύτερος γιος του Ριχάρδου Πλανταγενέτη και της Σεσίλ Νέβιλ. Την εποχή που γεννήθηκε η Ρουέν ήταν πρωτεύουσα της Αγγλοκρατούμενης Γαλλίας και ο πατέρας του είχε τον τίτλο του "Υπολοχαγού της Γαλλίας", σκοτώθηκε σε ηλικία 17 ετών στην "μάχη του Γουέικφιλντ" κατά την διάρκεια του Πολέμου των Ρόδων. Ο Ερρίκος Δ΄ της Αγγλίας δημιούργησε την κομητεία του Ράτλαντ λίγο πριν το 1454 αλλά δεν υπάρχει καμιά καταγραφή της δημιουργίας. Ο Εδμόνδος και ο μεγαλύτερος αδελφός του Εδουάρδος Δ΄ της Αγγλίας που είχε τότε τον τίτλο του "κόμη του Μαρς" έγραψαν στις 14 Ιουνίου 1454 ένα γράμμα στον πατέρα τους με την επιγραφή "Ε.Ράτλαντ και Ε.Μαρς".
Λούρος Κέας

Ο Λούρος Κέας είναι τοποθεσία στη νήσο Κέα (Τζιά).
Γραμμωτή νεροχελώνα

Η γραμμωτή νεροχελώνα ("Mauremys rivulata", Valenciennes, 1833) είναι ένας είδος χελώνας γλυκού νερού της οικογένειας Geoemydidae. Μαζί με τη στικτή νεροχελώνα αποτελούν τα μοναδικά αυτόχθονα είδη χελωνών γλυκού νερού στη χώρα μας.
Οράτιο Φρέντερικ Φίλιπς

Ο Οράτιο Φρέντερικ Φίλιπς (, 1845 στο Στρέτεμ του Σάρεϊ – 1924) ήταν Άγγλος πρωτοπόρος της αεροπορίας. Έγινε γνωστός για την κατασκευή ιπτάμενων μηχανών με πολλαπλές πτέρυγες (πολυπλάνα) με περισσότερες ανυψωτικές επιφάνειες από ότι στα σύγχρονα αεροσκάφη. Ωστόσο η σημαντικότερη συμβολή του στην αεροναυτική ήταν το έργο του στον σχεδιασμό αεροτομών.
Λίλιαν Χολ-Ντέιβις

Η Λίλιαν Χολ-Ντέιβις (αγγλικά: "Lillian Hall-Davis", 23 Ιουνίου 1898 - 25 Οκτωβρίου 1933) ήταν Αγγλίδα ηθοποιός τη διάρκεια του βωβού κινηματογράφου, που πρωταγωνίστησε τόσο σε αγγλικές παραγωγές, όσο και σε γαλλικές, ιταλικές και γερμανικές. Γεννήθηκε ως Λίλιαν Χολ Ντέιβις, στο Λονδίνο, και ήταν κόρη οδηγού ταξί.

Μερικές από τις ταινίες που συμμετείχε ήταν το "The Passionate Adventure" (1924), το "The Ring" (1927) και το "The Farmer's Wife" (1928), με τις δύο τελευταίες να σκηνοθετήθηκαν από τον Άλφρεντ Χίτσκοκ, ο οποίος κατά την εποχή αυτή τη θεωρούσε την αγαπημένη του ηθοποιό. Πρωταγωνιστικό ρόλο είχε και στην ιταλική ταινία "Quo Vadis", του 1924.

Η Χολ-Ντέιβις, δεν κατάφερε να κάνει καριέρα στον ομιλούντα κινηματογράφο. Η καριέρα της ουσιαστικά τελείωσε το 1931, όταν απέκτησε προβλήματα υγείας. Έτσι, το 1933, αποφάσισε να αυτοκτονήσει, ανοίγοντας το γκάζι του φούρνου στο σπίτι που έμενε, κόβοντας και το λαιμό της παράλληλα. Ήταν τότε 35 ετών.
Ρανγκαμάτι

Το Ρανγκαμάτι (Βεγγαλικά: রাঙামাটি, Τσάκμα: 𑄢𑄋𑄟𑄖𑄳𑄡) είναι η διοικητική έδρα της επαρχίας Λόφων Ρανγκαμάτι στις Περιοχές Λόφων του Τσιταγκόνγκ του Μπαγκλαντές. Είναι επίσης πρωτεύουσα των εκτάσεων λόφων του Τσιταγκόνγκ. Η πόλη έχει υψόμετρο 14 μέτρων. Η επαρχία διοικείται από ένα γραφείο που ονομάζεται επαρχιακή Διοίκηση Ρανγκαμάτι.

Από το Τσιταγκόνγκ ένας δρόμος 77 χιλιομέτρων οδηγεί στο Ρανγκαμάτι. Η πόλη βρίσκεται στη δυτική όχθη της λίμνης Καπτάι. Το Ρανγκαμάτι είναι προορισμός διακοπών, λόγω του τοπίου, της ομορφιάς του, της λίμνης, των πολλών αυτοχθόνων φυλών (Τσάκμα, Μάρμα, Κέοτ (Καϊμπάρτα), αυτόχθονες Ασσαμέζοι), τη χλωρίδα και την πανίδα, το μουσείο αυτοχθόνων φυλών, της κρεμαστής γέφυρα, της κοιλάδας Σατζέκ και άλλων.
Ντίνο Ρίζι

Ο Ντίνο Ρίζι (Μιλάνο 23 Δεκεμβρίου 1916 – Ρώμη 7 Ιουνίου 2008) ήταν Ιταλός σκηνοθέτης. Μαζί με τον Λουίτζι Κομεντσίνι και τον Μάριο Μονιτσέλι θεωρείται πατέρας της επονομαζόμενης «κωμωδίας αλά ιταλικά». Συνεργάστηκε με σπουδαίους Ιταλούς ηθοποιούς όπως ο Βιτόριο Γκάσμαν, ο Βιττόριο ντε Σίκα, ο Ούγκο Τονιάτσι και η Σοφία Λόρεν και πολλές ταινίες του άφησαν εποχή, όπως "Τα τέρατα" και "Ο φανφαρόνος".
Πανεπιστήμιο Τσχατραπάτι Σάχου Τζι Μαχαράτζ

μικρογραφία|Εναέρια άποψη του Πανεπιστημίου Τσχατραπάτι Σάχου Τζι Μαχαράτζ
Το Πανεπιστήμιο Τσχατραπάτι Σάχου Τζι Μαχαράτζ, πρώην Πανεπιστήμιο Κανπούρ, είναι ένα δημόσιο κρατικό πανεπιστήμιο που βρίσκεται στο Κανπούρ, στην πολιτεία του Ούταρ Πραντές στην Ινδία. Διοικείται βάσει της νομοθεσίας της πολιτείας της κυβέρνησης του Ούταρ Πραντές. Είναι ένα από τα μεγαλύτερα πανεπιστήμια της Ασίας για αστικούς και αγροτικούς φοιτητές, προσφέροντας επαγγελματικά και ακαδημαϊκά μαθήματα στα επιστημονικά πεδία των Τεχνών, της Επιστήμης, του Εμπορίου, του Δικαίου, της Μηχανικής, της Βιοτεχνολογίας, τις Εφαρμογές Υπολογιστών, τη Διαχείριση και την Ιατρική.
Χιροκάζου Κόρε Έντα

Ο Χιροκάζου Κόρε Έντα (αγγλικά Hirokazu Kore'eda, ιαπωνικά 是枝 裕和, 6 Ιουνίου 1962) είναι Ιάπωνας σκηνοθέτης, παραγωγός και σεναριογράφος. Ξεκίνησε την καριέρα του από την τηλεόραση και από τότε έχει σκηνοθετήσει πάνω από 12 ταινίες, συμπεριλαμβανομένων των "Nobody Knows" (2004), "Still Walking" (2008) και "After the Storm" (2016). Κέρδισε το Βραβείο της Επιτροπής στο Φεστιβάλ Κινηματογράφου των Καννών 2013 για την ταινία "Like Father, Like Son" και τον Χρυσό Φοίνικα στο Φεστιβάλ Κινηματογράφου των Καννών 2018 για την ταινία "Κλέφτες καταστημάτων".
Πίτερ Φρόικεν

Ο Πίτερ Φρόικεν (Lorenz Peter Elfred Freuchen, 2 Φεβρουαρίου 1886 - 2 Σεπτεμβρίου 1957) ήταν Δανος εξερευνητής, συγγραφέας, δημοσιογράφος και ανθρωπολόγος. Είναι αξιοσημείωτος για το ρόλο του στην εξερεύνηση της Αρκτικής, ειδικά στις αποστολές Thule Expeditions.
Άννα-Τεοντόρα

Η Άννα-Τεοντόρα (, 13ος αιώνας) ήταν πριγκίπισσα της Βουλγαρίας, κόρη του τσάρου Ιβάν Ασέν Β΄ (βασίλευσε μεταξύ 1218-41) και της Ειρήνης Αγγελίνας της Ηπείρου. Προήλθε από τον τρίτο γάμο του πατέρα της, ενώ γεννήθηκε μεταξύ του 1238 και του 1241. Μέσω της μητέρας της, η Άννα-Τεοντόρα ήταν δισεγγονή του Θεόδωρου Κομνηνού Δούκα τιτουλάριου Αυτοκράτορα των Ρωμαίων (απεβ. το 1253).
Νταβίντ-Χαραντόκ

Το Νταβίντ-Χαραντόκ (λευκορωσικά: Давыд-Гарадок, λευκορωσική προφορά: daˈvɨd ɣaraˈdok, ρωσικά: Давид-Городок, πολωνικά: Dawidgródek) είναι πόλη στη νοτιοδυτική Λευκορωσική περιφέρεια  Μπρεστ. Έχει 7.681 κατοίκους (εκτίμηση 2006).
Κόμμα Μπαρατίγια Τζανάτα

Το Κόμμα Μπαρατίγια Τζανάτα (μετάφραση: Ινδικό Λαϊκό Κόμμα, συντομογραφία: BJP, ελληνική μετάφραση ΚΜΤ) είναι ένα από τα δύο μεγάλα πολιτικά κόμματα στην Ινδία, μαζί με το Ινδικό Εθνικό Κογκρέσο. Το 2018, είναι το μεγαλύτερο πολιτικό κόμμα όσον αφορά την εκπροσώπηση στο εθνικό κοινοβούλιο και στις πολιτειακές συνελεύσεις, και είναι το μεγαλύτερο κόμμα σε όρους πρωτογενούς συμμετοχές. Το ΚΜΤ είναι ένα ακροδεξιό κόμμα, με στενή ιδεολογική και οργανωτική σύνδεση με το Ινδουιστικό εθνικιστικό Ράστριγια Σουαγιαμσεβάκ Σανγκ.

Το ΚΜΤ είναι έλκει την καταγωγή του από το Μπαρατίγια Τζάνα Σανγκ, σχηματισμένο το 1951 από τον Σιάμα Πρασάντ Μουχέρτζι. Μετά την Κατάσταση έκτακτης Ανάγκης το 1977, το Τζάνα Σανγκ συγχωνεύθηκε με άλλα κόμματα για να σχηματίσει το Κόμμα Τζανάτα, νίκησε το κυβερνόν κόμμα Κογκρέσου στις γενικές εκλογές του 1977. Μετά από τρία χρόνια στην εξουσία, το κόμμα Τζανάτα διαλύθηκε το 1980, με τα μέλη του πάλαι ποτέ Τζάνα Σανγκ να συγκληθούν εκ νέου για να σχηματίσουν το ΚΜΤ. Αν και αρχικά ηττήθηκαν, κερδίζοντας μόλις δύο έδρες στις γενικές εκλογές του 1984, μεγάλωσε σε δύναμη στη συνέχεια. Μετά τις νίκες σε διάφορες πολιτειακές εκλογές και επιτυγχάνοντας καλύτερες επιδόσεις στις εθνικές εκλογές, το ΚΜΤ έγινε το μεγαλύτερο κόμμα στο κοινοβούλιο το 1996, ωστόσο, δεν είχε την πλειοψηφία στο κάτω θάλαμο του Κοινοβουλίου και η κυβέρνηση κράτησε μόνο 13 μέρες.

Μετά τις γενικές εκλογές του 1998, ο ηγούμενος από το ΚΜΤ πολιτικός συνασπισμός, που είναι γνωστός ως Εθνική Δημοκρατική Συμμαχία (ΕΣΔ) σχημάτισε κυβέρνηση υπό τον Πρωθυπουργό Ατάλ Μπιχάρι Βατζπαγί για ένα χρόνο. Μετά από νέες εκλογές, η κυβέρνηση της ΕΔΣ πάλι με επικεφαλής τον Βατζπαγί, ολοκλήρωσε μια πλήρη θητεία. Ήταν η πρώτη μη-Κογκρεσιακή κυβέρνηση που το έπραξε. Στις γενικές εκλογές του 2004, η ΕΔΣ υπέστη απρόσμενη ήττα, και για τα επόμενα δέκα χρόνια το ΚΜΤ ήταν το κύριο κόμμα της αντιπολίτευσης. Ο μακροχρόνιος Επικεφαλής Υπουργός του Γκουτζαράτ Ναρέντρα Μόντι το οδήγησε σε μια σαρωτική νίκη στις γενικές εκλογές του 2014. Από τις εκλογές, ο Μόντι έχει ηγηθεί της κυβέρνησης της ΕΔΣ ως Πρωθυπουργός και τον Φεβρουάριο του 2018, η συμμαχία κυβερνά 20 πολιτείες.

Η επίσημη ιδεολογία του ΚΜΤ είναι "αναπόσπαστος ανθρωπισμός", που διατυπώθηκε για πρώτη φορά από τον Ντινταγιάλ Ουπαντγιάγια το 1965. Το κόμμα εκφράζει τη δέσμευση Χίντουτβα, και η πολιτική της έχει ιστορικά αντανακλάσει Ινδουιστικές εθνικιστικό θέσεις. Το ΚΜΤ υποστηρίζει τον κοινωνικό συντηρητισμό και την εξωτερική πολιτική με επίκεντρο τις εθνικιστικές αρχές. Τα βασικά θέματά του περιλαμβάνουν την κατάργηση του ειδικού καθεστώτος στο Τζαμού και Κασμίρ, το κτίσιμο του ναού Ραμ στην Αγιόντια και η εφαρμογή ενιαίου αστικού κώδικα. Ωστόσο, η κυβέρνηση της ΕΔΣ το 1998-2004 δεν ακολούθησε κανένα από αυτά τα αμφιλεγόμενα ζητήματα. Αντί γι'αυτό επικεντρώθηκε σε μια σε μεγάλο βαθμό νεοφιλελεύθερη οικονομική πολιτική με προτεραιότητα τη παγκοσμιοποίηση και τη οικονομική ανάπτυξη σε βάρος της κοινωνικής πρόνοιας.
Σρτζαν Σρέτσκοβιτς

Ο Σρτζαν Σρέτσκοβιτς (σερβικά κυριλλικά: ), γεννηθείς στις 12 Απριλίου 1974 στο Βελιγράδι, είναι Σέρβος πολιτικός. Είναι μέλος του Σερβικού Κινήματος της Ανανέωσης, μοναρχικού πολιτικού κόμματος. Από τις 7 Ιουλίου 2008 έως τις 27 Ιουλίου 2012, διετέλεσε Υπουργός Διασποράς εντός της Κυβερνήσεως της Σερβίας, υπό την προεδρία του Μίρκο Τσβέτκοβιτς.
Μάχη του Μποβ

Η Μάχη του Μποβ (γερμανικά: Μπάου) ήταν μάχη μεταξύ στρατευμάτων τα οποία μάχονταν για λογαριασμό του Σλέσβιχ-Χόλσταϊν και στρατευμάτων της Δανίας, η οποία έλαβε χώρα στις 9 Απριλίου 1848 στην περιοχή του Φλένσμποργκ της Δανίας, κατά την διάρκεια του Πρώτου Πολέμου του Σλέσβιχ. Η συγκεκριμένη μάχη αποτέλεσε την πρώτη του Πρώτου Πολέμου του Σλέσβιχ, ενώ είχε νικηφόρα έκβαση για την Δανία.
Ντραχιτσίν

Το Ντραχιτσίν (Λευκορωσικά: Драгічын, Ουκρανικά: Дорогичин, Ρωσικά: Дрогичин, Πολωνικά: Drohiczyn, Γίντις: דראהיטשין‎ Drohichin, Λιθουανικά: Drohičinas) είναι πόλη στην περιφέρεια Μπρεστ της Λευκορωσίας, διοικητικό κέντρο της επαρχίας Ντραχιτσίν.

Η Συνθήκη του Ντραχιτσίν μεταξύ της πόλης της Ρίγας και της Πολωνολιθουανικής Κοινοπολιτείας υπεγράφη στο Ντραχιτσίν το 1518.
Ράνα Νταζάνι

Η Ράνα Νταζάνι () είναι Ιορδανή μοριακή βιολόγος και καθηγήτρια στο Χασεμιτικό Πανεπιστήμιο της Ζάρκα, στην Ιορδανία. Η Νταζάνι έχει αναγνωριστεί για το έργο της, τη βιολογική εξέλιξη και το Ισλάμ, με έμφαση στην γονιδίωμα-ευρεία έρευνα για τον διαβήτη, τον καρκίνο και τα βλαστικά κύτταρα, η οποία ήταν καταλυτική για τη θέσπιση των όρων του νόμου για τη χρήση η θεραπεία με βλαστοκύτταρα στην Ιορδανία, η οποία άνοιξε την πόρτα για τον κανονισμό στον Αραβικό και Ισλαμικό κόσμο.
Ίβιε

αριστερά|μικρογραφία|Η Ίβιε το 2010
Η Ίβιε (λευκορωσικά: Іўе, λευκορωσική προφορά: ˈiʊje, ρωσικά: Ивье, ρωσική προφορά: ˈivʲjɪ, πολωνικά: Iwje, γίντις: אייוויע "Eyvye") είναι μια πόλη και πρώην κοινότητα στην Λευκορωσία στην Περιφέρεια Χρόντνα, 158 χλμ. ανατολικά της Χρόντνα. Είναι σταθμός της σιδηροδρομικής γραμμής μεταξύ της Λίντα και της Μαλαντζιέτσνα. Ήταν ο χώρος μιας επικίνδυνης αποστολής διάσωσης από τους Αδερφούς Μπιέλσκι στα τέλη του 1942, καθώς οι Γερμανοί προετοιμάζονταν να εκκαθαρίσουν το γκέτο, επειδή η περιοχή είχε καταληφθεί κατά την Επιχείρηση Μπαρμπαρόσα. Ο πληθυσμός της Ίβιε ήταν 8.900 άτομα το 1995.
Γεώργιος Πλανταγενέτης, 1ος δούκας του Κλάρενς

Ο Γεώργιος Πλανταγενέτης, 1ος δούκας του Κλάρενς (21 Οκτωβρίου 1449 - 18 Φεβρουαρίου 1478) 1ος κόμης του Σόλσμπερι και 1ος κόμης του Γουόρικ ήταν τρίτος επιζήσας γιος του Ριχάρδου Πλανταγενέτη, 3ου δούκα της Υόρκης και της Σεσίλ Νέβιλ, αδελφός του Εδουάρδου Δ΄ της Αγγλίας και του Ριχάρδου Γ΄ της Αγγλίας. Είχε σημαντικό ρόλο στις εμφύλιες συγκρούσεις ανάμεσα στα μέλη της Οικογένειας των Πλανταγενετών που έμειναν γνωστές σαν Πόλεμος των Ρόδων. Ο Γεώργιος Πλανταγενέτης αν και μέλος του Οίκου της Υόρκης άλλαξε και υποστήριξε τον Οίκο του Λάνκαστερ, κατηγορήθηκε για προδοσία απέναντι στον αδελφό του Εδούαρδο Δ΄ και εκτελέστηκε. Εμφανίζεται στα έργα του Ουίλλιαμ Σαίξπηρ "Ερρίκος ΣΤ΄, Μέρος Γ΄" και "Ριχάρδος Γ΄", ο θάνατος του αποδίδεται σε σκευωρία του Ριχάρδου.
Πολιτειακό Πολυτεχνείο της Καλιφόρνια

Το Πολιτειακό Πολυτεχνείο της Καλιφόρνια (αγγλικά: "California Polytechnic State University" ή, συνηθέστερα, "Cal Poly") στο Σαν Λουίς Ομπίσπο είναι κρατικό πανεπιστήμιο των ΗΠΑ στην Πολιτεία της Καλιφόρνια. Το εν λόγω πανεπιστήμιο ιδρύθηκε το 1901 και κατά παράδοση δίδει ιδιαίτερη έμφαση και είναι γνωστό για τις επιδόσεις του στα αντικείμενα των Πολυτεχνικών και Γεωπονικών σχολών. Το Cal Poly διαφοροποιείται ως προς τις διδακτικές πρακτικές του στο ότι δίδει ιδιαίτερη σημασία στη μάθηση διά της εφαρμογής (learn by doing approach) η οποία ως φιλοσοφία εμπεριέχεται και στο ρητό του πανεπιστημίου "Discere Faciendo" (μάθε πράττοντας). Η προσέγγιση της εφαρμογής στην εκπαίδευση καθιστά το Cal Poly ιδιαίτερα επιθυμητό ανάμεσα στους υποψηφίους για εισαγωγή στην τριτοβάθμια εκπαίδευση στις ΗΠΑ. Τα χρώματα του Πανεπιστημίου είναι το πράσινο και το χρυσό. Κατά το 2016 στο πανεπιστήμιο φοιτούσαν συνολικά 21306 φοιτητές. Η έδρα του πανεπιστημίου βρίσκεται στην πόλη Σαν Λουίς Ομπίσπο, στην κεντρική Καλιφόρνια.
Κτέατος

Στην ελληνική μυθολογία, ο Κτέατος μαζί με τον δίδυμο αδελφό του Εύρυτο, ονομαζόταν Μολονίδες, προς τιμήν της μητέρας τους Μολιόνης.

Τα δύο αδέλφια, γιοι του Ποσειδώνα, γεννήθηκαν μέσα από ένα αυγό από ασήμι που είχε φορέσει η Μολιόνη. Ενώθηκαν από τη μέση, ή σύμφωνα με άλλη εκδοχή, ήταν όντα ανεξάρτητα μεταξύ τους, αλλά με τεράστια δύναμη.

Οι Μολονίδες συμμετείχαν σε γεγονότα, όπως το κυνήγι του Καλιδώνιου κάπρου, τον πόλεμο εναντίον του Νέστορα της Πύλου ή της άμυνα της Ηλείας, μπροστά από το στρατό που είχε συγκεντρώσει ο Ηρακλής, ταπεινωμένος από τον βασιλιά Αυγεία. Ήταν ακριβώς αυτή η δράση που προκάλεσε την πτώση του Κτεάτου και του αδελφού του, καθώς ο ήρωας, ο οποίος ηττήθηκε στο πεδίο της μάχης, ετοίμασε μια ενέδρα, όπου σκοτώθηκαν ανελέητα μαζί με τους καλύτερους στρατηγούς του Αυγεία.

Η μητέρα σου ανέθεσε σε κάποιον να διευκρινίσει το έγκλημα, και όταν έμαθε ποιος είχε σκοτώσει τα παιδιά τους, ζήτησε εκδίκηση εναντίον του Άργους, του κύριου συμμάχου του Ηρακλή, αλλά μετά από συμφωνία των δύο λαών, δεν τιμωρήθηκε ο θάνατος των Μολονιδών.

Από το γάμο του με τη Θερονίκη, κόρη του βασιλιά Δεξαμενού, είχε ένα γιο, τον Αμφίμαχο ο οποίος έλαβε αργότερα μέρος στον Τρωικό πόλεμο με την εντολή των Μολωνιδών.
Όρτε

Το Όρτε είναι πόλη στην επαρχία Βιτέρμπο, στην περιοχή Λάτιο, 60 χιλιόμετρα βόρεια της Ρώμης.
Μπαβανδίδες

Οι Μπαβανδίδες (Αγλικά: Bavand dynasty, Περσικά: باوندیان) ήταν ιρανική δυναστεία που κυβέρνησε τμήματα του Ταμπαριστάν στο σημερινό βόρειο Ιράν, από το 651 μ.Χ. έως το 1349, κινούμενη μεταξύ περιόδων ανεξαρτησίας και αντίστοιχων υποτέλειας σε πιο ισχυρούς τοπικούς ηγέτες.

Οι Μπαβανδίδες εισήλθαν στο προσκήνιο μετά την κατάκτηση του Ιράν από τους Αββασίδες, με τον Σαρβίν Α΄. Η δυναστεία χωριζόταν σε τρεις κύριους κλάδους: Τους Καγιουσίγια, τους Ισπαχμπαντίγια, και τους Κιναχβαρίγια. Αναλυτικότερα, οι Καγιουσίγια πήραν το όνομά τους από τον Καγιούς ιμπν Κουμπάντ, εξαραβισμένο όνομα του θρυλικού προγόνου της οικογένειας, Καβούς, γιου του Καβάδη, που κυβέρνησε από το 665 έως το 1006, όταν η εξουσία του κλάδου αυτού της οικογένειας τερματίστηκε από τον Καμπούς ιμπν Βουσμαγκίρ των Ζιγιαριδών. Αρκετά όμως μέλη της οικογένειας συνέχισαν να κυβερνούν σε διάφορες περιοχές, οδηγώντας στην ανάδυση του δεύτερου κλάδου της οικογένειας, των Ισπαχμπαντίγια, το έτος 1073. Πρωτεύουσα των Ισπαχμπαντίγια ήταν το Σάρι, και η εξουσία τους εκτεινόταν στο Γκιλάν, στη Ρέι και το Κουμίς, καθώς και στο Ταμπαριστάν, αν και υποτελείς των Σελτζούκων, και αργότερα των Χωρεσμίων Τούρκων. Η δυναστική αυτή γραμμή έληξε το 1210 με το φόνο του Ρουστάμ Ε΄, οπότε ο Μουχάμμαντ Β΄ των Χωρεσμίων ανέλαβε τον απευθείας έλεγχο της περιοχής. Η τρίτη δυναστική γραμμή των Κιναχβαρίγια προεκυψε το 1237 μετά τις μογγολικές εισβολές και την ευρείας έκτασης αναρχία που επικράτησε, και ήταν υποτελής των Μογγόλων, μέχρι το τέλος της δυναστείας το 1349.


Κατηγορία:Ασιατικές δυναστείες
Β. Σαρότζα

Η Β. Σαρότζα είναι Ινδή πολιτικός και πρώην μέλος του Κοινοβουλίου από το Ταμίλ Ναντού. Εξελέγη στη Λοκ Σάμπα από την εκλογική περιφέρεια Ρασιπούραμ στο Πανινδικό Άννα Ντραβίντα Μουνέντρα Καζαγκάμ ως υποψήφιος στις εκλογές του 1998 και 1999.

Η Τζαγιαλαλιθάα διόρισε την Σαρότζα ως Υπουργός Κοινωνικής Πρόνοιας το Μάιο του 2016. Ήταν η πρώτη θέση της στο υπουργικό συμβούλιο της Κυβέρνησης του Ταμίλ Ναντού.